Raseinių rajono savivaldybės aplinkos

apsaugos rėmimo specialiosios programos

 pajamų ir išlaidų planavimo, rengimo,

vykdymo, kontrolės tvarkos aprašo

3 priedas

**Savivaldybės aplinkos apsaugos rėmimo specialiosios programos lėšų naudojimo APLINKOSAUGOS priemonėms finansuoti pavyzdinė BIUDŽETO LĖŠŲ NAUDOJIMO SUTARTIS NR. SR-**

20\_\_\_ m. d.

Raseiniai

**Raseinių rajono savivaldybės administracija**, 288740810, V. Kudirkos g. 5, LT-60150 Raseiniai, atstovaujama (*asmens vardas, pavardė*) \_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, toliau vadinama **Administracija** ir (*teisinė forma, pavadinimas, įmonės kodas, adresas*)**\_\_\_\_\_\_\_\_\_\_\_\_\_\_\_\_\_\_\_\_\_\_\_,** toliau sutartyje vadinamas **Projekto vykdytojas**, atstovaujamas (*asmens vardas, pavardė*) \_\_\_\_\_\_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_\_\_\_\_\_\_\_\_, (toliau kartu vadinami Šalimis) sudarė šią savivaldybės aplinkos apsaugos rėmimo specialiosios programos lėšų naudojimo aplinkosaugos priemonėms finansuoti biudžeto lėšų naudojimo sutartį (toliau – sutartis).

Sutartis sudaryta atsižvelgiant į:

Raseinių rajono savivaldybės tarybos 20\_ m. \_\_\_\_\_\_\_\_\_\_\_\_ d. sprendimo Nr. TS-\_\_\_ „Dėl 20\_\_ metų Raseinių rajono savivaldybės biudžeto patvirtinimo“ \_\_\_ priedo \_\_\_\_\_\_ eilutę (*Programos priemonės pavadinimas*) ;

Raseinių rajono savivaldybės tarybos 20\_\_ m. \_\_\_\_\_\_\_\_\_\_\_\_ d. sprendimu Nr. TS-\_\_\_ „Dėl Raseinių rajono savivaldybės 20\_\_ – 20\_\_ metų strateginio veiklos plano patvirtinimo“ patvirtinto Raseinių rajono savivaldybės 20\_\_ – 20\_\_ m. strateginio veiklos plano (toliau - strateginis veiklos planas) (*Programos pavadinimas*) (Nr. \_\_) \_\_ tikslo \_\_ uždavinio \_\_ priemonę (*Programos* *priemonės pavadinimas*), susitarė dėl šių sąlygų:

**I. SUTARTIES DALYKAS**

1. Šia sutartimi **Administracija** įsipareigoja skirti lėšas (*Programos pavadinimas*) projekto „(*Projekto pavadinimas*)“ paraiškai, o **Projekto vykdytojas** įsipareigoja tinkamai panaudoti gautas biudžeto lėšas (*savivaldybės biudžeto, valstybės biudžeto ar kitos lėšos*).

2. Vertinamasis kriterijus: (*atsižvelgiant į projekto paraišką įrašoma, kam bus leidžiamos lėšos)*

**II. SUTARTIES ŠALIŲ TEISĖS IR PAREIGOS**

3. **Administracija** įsipareigoja:

 3.1. Vadovaujantis 20\_\_ m. \_\_\_\_\_\_\_\_\_\_ d. tarybos sprendimu ar administracijos direktoriaus įsakymu Nr. \_\_ „*(Teisės akto pavadinimas)*“ pervesti **Projekto vykdytojui** \_\_\_ Eur (*suma žodžiais*) šiam projektui įgyvendinti pagal prie sutarties pridėtą programos sąmatą (sutarties 1 priedas), kuri yra neatskiriama šios sutarties dalis.

 3.2. (*Savivaldybės, valstybės ar kitas*) biudžeto lėšas pervesti į **Projekto vykdytojo** banko sąskaitą, nurodytą sutarties ir paraiškos lėšoms gauti (sutarties 2 priedas) rekvizituose, per 5 darbo dienas nuo biudžeto lėšų gavimo į **Administracijos** sąskaitą.

 4. **Administracija** turi teisę savo nuožiūra ir pasirinktinėmis priemonėmis tikrinti paskirtų biudžeto lėšų naudojimo teisėtumą, efektyvumą ir rezultatyvumą.

 5. **Projekto vykdytojas** įsipareigoja:

 5.1. Įvykdyti sutarties 1 punkte nurodytą projektą iki 20\_\_ m. \_\_\_\_\_\_\_\_\_\_\_\_ d.

5.2. Naudoti lėšas tik šioje sutartyje nurodytoms priemonėms vykdyti, kurių išlaidos nurodytos sutarties šalių suderintoje programos sąmatoje.

 5.3. Nenaudoti lėšų ilgalaikiam turtui įsigyti.

 5.4. Užtikrinti, kad biudžeto lėšomis perkant prekes, paslaugas būtų laikomasi Lietuvos Respublikos viešųjų pirkimų ir kitų įstatymų bei teisės aktų nustatytos tvarkos, tiekėjų lygiateisiškumo, skaidrumo ir nešališkumo principų.

 5.5. Pateikti šiuos projekto įvykdymo ir lėšų panaudojimo dokumentus projekto (priemonės) koordinatoriui:

5.5.1. Už kiekvieną ketvirtį ne vėliau kaip ketvirčiui pasibaigus per 3 darbo dienas – Biudžeto išlaidų sąmatos vykdymo ataskaitą (F Nr. 2, patvirtintą LR Finansų ministro 2008 m. gruodžio 31 d. įsakymu Nr. 1K-465 ), pridedant visas, išlaidas pateisinančių dokumentų patvirtintas kopijas (sąskaitos faktūros, prekių (paslaugų) pirkimo kvitai, sutartys (jeigu buvo pasirašytos) ir kt., ir mokėjimą įrodančius dokumentus (banko išrašai, čekiai ir kt.)), o įvykdžius projektą, per 15 kalendorinių dienų, bet ne vėliau kaip iki einamųjų biudžetinių metų gruodžio 10 d. – biudžetinių lėšų panaudojimo ir veiklos ataskaitą;

5.5.2. Įvykdžius projektą per 15 kalendorinių dienų, bet ne vėliau kaip iki einamųjų biudžetinių metų gruodžio 10 d. – Raseinių rajono savivaldybės aplinkos apsaugos rėmimo specialiosios programos priemonių vykdymo ataskaitą (Aprašo 2 priedas).

 5.6. Nepanaudotas projektui vykdyti skirtas lėšas, pasibaigus projektui, per 5 darbo dienas grąžinti į Administracijos sąskaitą, bet ne vėliau kaip iki einamųjų metų gruodžio 15 d.

 5.7. **Administracija** turi teisę prašyti tikslinti sutarties 5.5.1. ir 5.5.2. punktuose nurodytas ataskaitas, pateikti visas išlaidas pateisinančių ir apmokėjimą įrodančių dokumentų patvirtintas kopijas, kitus su projekto vykdymu susijusius dokumentus ir medžiagą.

 5.8. **Administracija** turi teisę reikalauti grąžinti į Administracijos sąskaitą pagal šią sutartį Projekto vykdytojui pervestą lėšų sumą, jeigu jis laiku nepateikia Administracijai šios sutarties 5.5.1. ir 5.5.2 punktuose nurodytų dokumentų.

**III. ŠALIŲ ATSAKOMYBĖ**

6. **Administracija** atsako už lėšų pervedimą nustatytu laiku.

 7. **Projekto vykdytojas** atsako už tikslingą lėšų panaudojimą.

 8. **Projekto vykdytojas** privalo nedelsdamas raštu pranešti **Administracijai**, jei negali įvykdyti projekto arba jei projekto vykdymą tęsti netikslinga ir grąžinti skirtas lėšas į sutartyje nurodytą **Administracijos** sąskaitą.

 9. Už sutartinių įsipareigojimų nevykdymą ar netinkamą vykdymą sutarties Šalys atsako Lietuvos Respublikos teisės aktų nustatyta tvarka.

**IV. SUTARTIES GALIOJIMAS, NUTRAUKIMAS IR PAKEITIMAS**

 10. Ši sutartis įsigalioja nuo jos pasirašymo dienos ir galioja, kol **Administracijai** bus pateiktos sutarties 5.5.1. ir 5.5.2. punktuose nurodytos ataskaitos, o nepanaudotas lėšų likutis pervestas į **Administracijos** sąskaitą banke iki einamųjų biudžetinių metų gruodžio 15 d.

 11. Sutartis gali būti papildyta, keičiama (pasirašant papildomą susitarimą), nutraukta raštišku Šalių susitarimu.

 12. Jeigu **Projekto vykdytojas** nesilaiko sutartyje numatytų sąlygų, **Administracija** turi teisę vienašališkai nutraukti sutartį įspėjusi **Projekto vykdytoją** apie sutarties nutraukimą ne mažiau kaip prieš dvi savaites.

**V. ASMENS DUOMENŲ APSAUGA**

13. Kiekviena Šalis kitos Šalies pateiktus jos darbuotojų, įgaliotų asmenų, subrangovų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose teisės aktuose numatytas pareigas, tikslais bei juos atitinkančiais teisiniais pagrindais.

14. Kiekviena Šalis kitos Šalies pateiktus 13 punkte nurodytus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose teisės aktuose numatytas pareigas.

15. Kiekviena Šalis kitos Šalies pateiktus 13 punkte nurodytus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems paslaugų teikėjams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais teisės aktų reikalavimais. **Administracija** šios Sutarties 13 punkte nurodytus **Projekto vykdytojo** pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.

16. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą. Pateikiama informacija turi apimti: kitos Šalies, kaip duomenų valdytojo, tapatybę ir kontaktinius duomenis, asmens duomenų tvarkymo tikslus, asmens duomenų kategorijas, tvarkymo teisinį pagrindą, saugojimo laikotarpį, duomenų gavėjus kaip nurodyta šios sutarties 13 – 15 punktuose, ir pagal Bendrąjį duomenų apsaugos reglamentą (ES) 2016/679 turimas teises.

**VI. KITOS SĄLYGOS**

17. Nepanaudotos pagal sudarytą sutartį lėšos arba panaudotos nesilaikant sutarties sąlygų per vieną mėnesį po sutarties nutraukimo turi būti grąžintos į **Administracijos** nurodytas sąskaitas.

 18. Ginčai dėl sutarties vykdymo sprendžiami abipusiu susitarimu, o nesusitarus – teismine tvarka.

 19. Projektui vykdyti skirtos lėšos negali būti perkeliamos į kitus biudžetinius metus.

20. Sutarties pakeitimai ir papildymai įforminami šalių susitarimu, kuris yra neatsiejamas šios sutarties dalis. Tais atvejais, kai lėšos, nurodytos prie šios sutarties pridedamoje programos sąmatoje, perskirstomos tarp sąmatoje nurodytų išlaidų (eilučių) nekeičiant sutarties 3.1. punkte nurodytos lėšų sumos, tačiau keičiant išlaidų ekonominės klasifikacijos straipsnius, sutarties keitimas įforminamas Savivaldybės asignavimų valdytojui patvirtinus patikslintą sąmatą (sutarties 1 priedas).

 21. Sutartis sudaryta dviem egzemplioriais lietuvių kalba, turinčiais vienodą juridinę galią, po vieną kiekvienai Šaliai. Sutarties papildymai ir pakeitimai galioja tik patvirtinti Šalių atstovų parašais ir antspaudais.

**VII. ŠALIŲ REKVIZITAI IR PARAŠAI**

|  |  |
| --- | --- |
| **Administracija** | **Projekto vykdytojas** |
| **Raseinių rajono savivaldybės administracija** | (nurodyti juridinio asmens pavadinimas/fizinio asmens vardas, pavardė,adresą, asmens kodą, banko pavadinimą, kodą, sąskaitos numerį, PVM mokėtojo kodą,Tel. numerį, fakso numerį, el. paštą)  |
| Įstaigos kodas 288740810 |
| V. Kudirkos g. 5, LT-60150 Raseiniai |
| Tel. (8 428) 79 555, faks. (8 428) 51 604 |
| El. paštas savivaldybe@raseiniai.lt |
| A/s LT\_\_\_\_\_\_\_\_\_\_\_\_\_\_\_\_\_\_ |
| Bankas Luminor Bank AS Lietuvos skyrius |
| Banko kodas 40100 |
| *Atstovo pareigos* | *Atstovo pareigos* |
| *Vardas, Pavardė* | *Vardas, Pavardė* |
|  |  |  |  |  |  |
| (parašas) |  |  | (parašas) |  |  |
|  |  |
| A.V. | A.V. |